**RTZ & Partners SPRL**, cu sediul în Cluj-Napoca, Aleea Detunata, nr. 4, jud. Cluj, în calitate de administrator judiciar al **ROMCAB S.A.**, (în *reorganizare judiciară, in judicial reorganisation, en redressement),*cu sediul social în Târgu Mureş, Str. Voinicenilor, nr. 35, jud. Mureş, având CUI RO 7947193 şi J26/764/1995, desemnat prin Încheierea de şedinţă nr. 26/ 2017 din 20.02.2017, privind deschiderea procedurii generale a insolvenței, pronunțate de Tribunalul Specializat Mureş, în dosarul nr. 50/1371/2017, consemnăm următorul

**Proiect de hotărâre nr. 1 a Adunării Generale Extraordinare a Acționarilor din**

**05.12.2023**

**Adunarea Generală Extraordinară a Acționarilor hotărăște următoarele:**

1. Se aprobă mandatarea Administratorului special să depună, la sediile competente, modificarea Planului de reorganizare depus și asumat de Administratorul Special, aprobat de Adunarea Creditorilor în data de 18.12.2020 și confirmat de Judecătorul Sindic în data de 18.02.2021;
2. Se aprobă mandatarea Administratorului special să depună, la sediile competente, prelungirea Planului de reorganizare depus și asumat de Administratorul Special, aprobat de Adunarea Creditorilor în data de 18.12.2020 și confirmat de Judecătorul Sindic în data de 18.02.2021;
3. Se aprobă și se împuternicește administratorului special să solicite administratorului judiciar să supună aprobării Adunării Creditorilor Romcab S.A. *(în reorganizare judiciară, in judicial reorganisation, en redressement)*, dosar nr. 50/1371/2017, modificarea și prelungirea Planului de reorganizare al Romcab S.A. (în reorganizare judiciară, in judicial reorganisation, en redressement) în conformitate cu Hotărârea Adunării Generale Extraordinare a Acționarilor ce va fi adoptată;
4. Mandatarea administratorului special pentru a semna în numele acționarilor Hotărârea AGEA, precum și orice alte documente în legătură cu aceasta, pentru a îndeplini, cu drept de subdelegare, toate formalitățile legale necesare în fața oricărei autorități, instituții publice, persoane juridice sau fizice, precum și să execute orice operațiuni, în vederea aducerii la îndeplinire și asigurării opozabilității hotărârilor ce urmează să fie adoptate de către AGEA.
5. Aprobarea datei de înregistrare prin care se identifică acționarii care urmează a beneficia de drepturi și asupra cărora se răsfrâng efectele hotărârilor adunării generale pentru 28.12.2023.

**Administrator judiciar,**

***RTZ & PARTNERS SPRL***